Diari Oficial de la Generalitat Valenciana


Sumari del DOGV 3898, del 15-12-2000 (2000/9338)

RESOLUCIO de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni específic de col·laboració entre el Ministeri de Foment i la Comunitat Autònoma Valenciana, per a donar continuïtat a les actuacions previstes en l'Acord Marc subscrit el 4 d'abril de 1984, sobre coordinació d'actuacions relacionades amb el trasllat de les poblacions de Beneixida i Gavarda a la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9338


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Gavarda
    * Beneixida
    * trasllat de població
    * cooperació administrativa
    * administració local

RESOLUCIO de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni específic de col·laboració entre el Ministeri de Foment i la Comunitat Autònoma Valenciana, per a donar continuïtat a les actuacions previstes en l'Acord Marc subscrit el 4 d'abril de 1984, sobre coordinació d'actuacions relacionades amb el trasllat de les poblacions de Beneixida i Gavarda a la província de València. [2000/A9338]
  
Subscrit, després de la tramitació prèvia reglamentària, entre el Ministeri de Foment i la Comunitat Autònoma Valenciana, el 28 de setembre de 2000, un conveni específic de col·laboració per a donar continuïtat a les actuacions previstes en l'Acord Marc subscrit el 4 d'abril de 1984, sobre coordinació d'actuacions relacionades amb el trasllat de les poblacions de Beneixida i Gavarda a la província de València, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0677/2000, i que figura com a annex d'aquesta resolució.
  
València, 16 de novembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni específic de col·laboració entre el Ministeri de Foment i la Comunitat Autònoma Valenciana per a donar continuïtat a les actuacions previstes en l'Acord Marc subscrit el 4 d'abril de 1984, sobre coordinació d'actuacions relacionades amb el trasllat de les poblacions de Beneixida i Gavarda a la província de València
  
Madrid, 28 de setembre de 2000
  
Reunits
  
D'una part, Francisco Álvarez Cascos, ministre de Foment, que actua en representació de l'administració de l'estat, a l'empara d'allò que s'ha disposat en la disposició addicional tretzena de la Llei 30/1992, de 26 de novembre, segons la redacció donada per la Llei 4/1999 d'aquesta, i després de l'autorització prèvia atorgada per la Comissió Delegada del Govern per a Política Autonòmica en data 29 de maig de 2000.
  
I, d'una altra, José Ramón García Antón, conseller d'Obres Públiques, Urbanisme i Transports de la Generalitat Valenciana, a l'empara d'allò que s'ha disposat en l'article 35 de la Llei 5/1983, de 30 de desembre, de Govern Valencià, facultat per a aquest acte mitjançant l'Acord del Consell de la Generalitat Valenciana de data 6 de juny de 2000.
  
Les parts es reconeixen mútuament en la qualitat amb què cada una intervé amb capacitat legal necessària per a l'atorgament d'aquest conveni, i, a l'efecte,
  
Exposen
  
Primer
  
El Ministeri de Foment actua a partir de la competència exclusiva que l'article 149.1.11a i 1.13a de la Constitució espanyola atribueix a l'estat en matèria d'ordenació de crèdit, i bases i coordinació de la planificació general de l'activitat econòmica.
  
Segon
  
La Conselleria d'Obres Públiques, Urbanisme i Transports de la Generalitat Valenciana actua d'acord amb l'assignació que es realitza de competències en matèria d'arquitectura i habitatge pel Decret 13/1999, de 30 de juliol, del president de la Generalitat Valenciana, i sobre les quals aquesta ha assumit amb caràcter exclusiu, en virtut del seu estatut d'autonomia, aprovat per la Llei Orgànica 5/1982, d'1 de juliol, en l'article 31.9.
  
Tercer
  
Mitjançant l'Acord de Consell de Ministres de 22 de febrer de 1984, s'aprovà un acord marc entre l'administració general de l'estat, la Comunitat Autònoma Valenciana i distintes entitats locals, sobre coordinació d'actuacions relacionades amb el trasllat de les poblacions de Beneixida i Gavarda, a la província de València, amb l'objecte de regular la participació dels agents que intervenen, així com establir el finançament de les actuacions derivades del trasllat a un nou emplaçament dels citats pobles, que sofriren greus danys per les inundacions ocorregudes per l'octubre de 1982. El dit acord marc se subscrigué el 4 d'abril de 1984.
  
Quart
  
Mitjançant el citat acord, el Ministeri d'Obres Públiques i Urbanisme, hui Ministeri de Foment, a través de l'Institut per a la Promoció Pública de l'Habitatge (IPPV), es comprometé a finançar el 25% del cost de les actuacions corresponents a expropiacions, infraestructures primàries i enderrocaments, així com a finançar en la seua totalitat les obres d'edificació dels habitatges, locals de negocis annexos, construcció d'esglésies i infrastructures secundàries.
  
Cinqué
  
Així mateix, en la clàusula cinquena del citat acord marc s'establí que les actuacions de l'administració de l'estat siguen assumides per la Generalitat Valenciana a mesura que es produïsquen els traspassos de funcions i els serveis a aquesta en les matèries corresponents.
  
Conseqüentment, amb data 20 de gener de 1987 se subscrigué un conveni de col·laboració entre la Generalitat Valenciana i en aquell el moment Ministeri d'Obres Públiques i Urbanisme, amb l'objecte de regular la col·laboració entre ambdues administracions quant a les actuacions relatives a la construcció dels habitatges, locals de negoci annexos, esglésies i infraestructures secundàries.
  
Sisé
  
Amb dates 27 de novembre de 1989 i 19 de desembre de 1990, se subscrigueren convenis entre el Ministeri d'Obres Públiques i Urbanisme i la Generalitat Valenciana, i s'amplia el finançament inicialment previst per a les actuacions indicades, atés l'increment de cost experimentat durant la seua execució, i s'estableix l'aportació a càrrec del Ministeri en 0.832.223.301 pessetes.
  
Seté
  
Pròxim a finalitzar el procés per haver-se conclòs gran part de les actuacions i estant definides les pendents de realitzar, el Consell de Ministres en la reunió de 18 de febrer de 2000 aprovà l'increment de les aportacions financeres de l'administració general de l'estat, corresponent al Ministeri de Foment un increment a finançar de 9.830.347.773, pessetes, desglossades en 2.687.797.712 pessetes per a les actuacions d'edificació d'habitatges, i de 397.421.814, pessetes per a les actuacions d'expropiacions, infraestructures primàries i enderrocaments.
  
Prèviament, la Comissió de Seguiment havia emés un informe favorable sobre la valoració de l'increment en la reunió de 2 de juliol de 1998, i va ser aprovada per la Comissió d'Assessorament al Subdelegat del Govern a València el 26 de febrer de 1999, òrgan que substitueix la Comissió Provincial de Govern de València, i que té encomanat el seguiment i l'avaluació de l'aplicació d'allò que s'ha establit en l'Acord Marc de 4 d'abril de 1984, segons es disposa en el punt sisé de l'Acord de Consell de Ministres de 22 de febrer de 1984, pel qual s'aprova l'acord marc.
  
Huité
  
Per tot això, i de conformitat amb allò que s'ha exposat en el citat acord marc, que preveu la possibilitat de regular les actuacions en el marc de col·laboració entre les institucions, mitjançant la subscripció de convenis parcials específics, les parts representades acorden aquest conveni, de conformitat amb les següents:
  
Estipulacions
  
Primera
  
Aquest conveni entre el Ministeri de Foment i la Conselleria d'Obres Públiques, Urbanisme i Transports de la Generalitat Valenciana té com a finalitat la modificació, l'ampliació i la liquidació de les aportacions financeres a càrrec del Ministeri de Foment, derivades de les actuacions relacionades en el trasllat de la població dels municipis de Beneixida i Gavarda, de la província de València.
  
Segona
  
La Direcció General de l'Habitatge, l'Arquitectura i l'Urbanisme del Ministeri de Foment es compromet a aportar a càrrec de l'aplicació pressupostària 30.95.084I.485.27, durant l'exercici 2000, un total de dos mil dos-cents setanta-sis milions trenta-dos mil nou-cents huitanta-nou pessetes (4.747.685.171, PTA / 52.165.987,76 euros) per a finançar les actuacions que es detallen, derivades del trasllat de la població dels municipis de Beneixida i Gavarda, de la província de València.
  
Actuació Increment que ha de finançar el
  
 Ministeri de Foment
  
Expropiacions 70.769.694 PTA
  
Infrastructures primàries 158.052.065 PTA
  
Enderrocaments 042.252.881 PTA
  
Habitatges, locals comercials,
  
esglésies i infrastructures secundàries 0.313.118.725 PTA
  
Total en pessetes 2.894.442.067 PTA
  
Tercera
  
L'abonament de la subvenció per part del Ministeri de Foment es realitzarà a la Generalitat Valenciana, i es fa efectiva després del certificat previ emés per la Direcció General d'Arquitectura i Habitatge, de les despeses realment produïdes o dels imports d'adjudicació de les obres pendents.
  
Quarta
  
La Conselleria d'Obres Públiques, Urbanisme i Transports de la Generalitat Valenciana procedirà a l'ingrés en el Tresor Públic de les quantitats recaptades pels ajuntaments de Gavarda i Beneixida, com a conseqüència de la venda dels habitatges, els annexos, els garatges i els locals de negoci, en les condicions i les quanties de reintegrament del finançament establit en el Conveni de 20 de gener de 1987, sense perjuí de l'aplicació d'allò que s'ha establit en l'Acord de Consell de Ministres de 17 de novembre de 1989, relatiu a les condicions econòmiques de cessió dels habitatges i els locals en determinats casos i per la qual cosa concerneix a la consegüent minoració de les quantitats que ha de reintegrar la Generalitat Valenciana.
  
La xifra que els referits ajuntaments han de recaptar i, per tant, que la Generalitat Valenciana ha d'ingressar, s'avalua en 8.838.447.088 pessetes, quantitat que es podrà reajustar mitjançant la subscripció d'un acta entre dos representants designats pel Ministeri de Foment i la Conselleria d'Obres Públiques, Urbanisme i Transports, que s'acompanyarà de la corresponent documentació justificativa. La Conselleria comunicarà al Ministeri l'import dels ingressos realitzats en el Tresor, que es podran fraccionar en funció de la recaptació obtinguda dels citats ajuntaments.
  
Cinquena
  
L'efectivitat d'aquest conveni tindrà lloc a partir de la data de subscripció d'aquest, i es finalitzarà a la terminació de les actuacions que constitueixen el seu objecte.
  
Sisena
  
Aquest conveni s'extingirà per resolució o compliment d'aquest. Seran causa de resolució:
  
- El compliment d'alguns dels pactes continguts en el present document.
  
- El mutu acord de les parts.
  
- Qualssevol altres que, si és procedent, li foren d'aplicació d'acord amb la legislació vigent.
  
L'incompliment de les actuacions inversores previstes en el present conveni donarà lloc a la devolució de les quantitats no justificades degudament.
  
Setena
  
Les parts acorden la submissió a la jurisdicció contenciosa administrativa per a resoldre les incidències que es pogueren produir en l'aplicació d'aquest conveni.
  
En prova de conformitat amb tot allò que s'ha exposat anteriorment, els compareixents ho firmen al lloc i en la data indicats en l'encapçalament.
  
El ministre de Foment,
  
Francisco Álvarez Cascos
  
El conseller d'Obres Públiques, Urbanisme i Transports,
  
José Ramón García Antón